La finalul anului 2008, Yohanna s-a întâlnit în repetate rânduri cu compozitorul și producătorul de origine islandeză Óskar Páll Sveinsson, care i-a oferit șansa de a interpreta piesa „Is It True?”. Cântăreața a acceptat oferta, și în prima parte a anului 2009, cântecul a fost înscris oficial în concursul Söngvakeppni Sjónvarpsins. La data de 14 februarie, cu 19.076 voturi primite din partea publicului, aproape de două ori mai multe decât interpretul de pe locul doi, Ingó, Yohanna a câștigat competiția și a devenit reprezentanta Islandei la Concursul Muzical Eurovision 2009.